ADB อวดกำไร Q2/61 พุ่งกระฉูดกว่า 4 เท่า แตะ 7.87 ลบ.
ADB อวดกำไร Q2/61 พุ่งกระฉูดกว่า 4 เท่า แตะ 7.87 ลบ. จากปีก่อนกำไร 1.53 ลบ. ขณะที่งวด 6 เดือนกำไรโต 1,223.85% มาที่ 16.43 ลบ. จากปีก่อนกำไร 1.24 ลบ.
14 ส.ค. 2561

บริษัท แอ็พพลาย ดีบี จำกัด (มหาชน) หรือ ADB รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวกำไรเพิ่มขึ้น เนื่องจากบริษัทมีรายได้รวมจำนวน 330.33 ล้านบาท และ 364.04 ล้านบาท ตามลำดับ แบ่งเป็นรายได้จากการขายจำนวน 325.36 ล้านบาท และ 359.15 ล้านบาท ทั้งนี้ รายได้จากการขายของบริษัทฯเพิ่มขึ้น 33.79 ล้านบาท หรือคิดเป็นการเพิ่มขึ้น 10.39% มีสาเหตุหลักจากการขายผลิตภัณฑ์กาวและยาเพิ่มขึ้น 30.47 ล้านบาท หรือคิดเป็นปริมาณการขายเพิ่มขึ้น 18.59% จากไตรมาสที่ 2 ของปีก่อน เนื่องจากการขยายตลาดของยอดขายผลิตภัณธ์ยาแนวกว่า 24 ล้านบาท จากการจำหน่ายผ่านตัวแทนจำหน่ายในประเทศเป็นหลัก
ขณะที่ อีกส่วนหนึ่งจากผลิตภัณฑ์กาวและยาแนวขนาดเล็กสำหรับใช้ในครัวเรือน (DIY Products) มียอดจำหน่านสินค้าเพิ่มขึ้นประมาณ 14 ล้านบาท จากรายได้กลุ่มดังกล่าวมาจากการจำหน่ายสินค้าไปยังต่างประเทศผ่านตัวแทนจัดจำหน่ายและการรับจ้างผลิตภายใต้ตราสินค้าของลูกค้า ซึ่งได้ผลบวกจากการอ่อนค่าของเงินบาทในช่วงไตรมาส 2/61 จึงทำให้รายได้เมื่อแปลงเป็นสกุลเงินบาทมปรับตัวเพิ่มขึ้น